Aquest mòdul permet crear connexions VPN amb altres servidors que utilitzin el protocol PPTP. El mòdul utilitza el programa client PPTP estàndard de Linux i el dimoni PPP. Els servidors remots han d'estar executant un dimoni PPTP, que es pot configurar amb el mòdul Servidor VPN PPTP de Webmin.

Es poden definir múltiples túnels, cadascun dels quals ha de tenir un servidor remot per connectar-hi, un nom d'usuari i una contrasenya. Un túnel també pot tenir rutes estàtiques associades per activar-les quan es fa la connexió. Per defecte, només es crea una ruta cap al servidor de l'altre extrem del túnel quan s'activa la connexió.

Un cop s'ha creat un túnel, es pot activar utilitzant el botó Connecta't a del peu de la pàgina principal. Pot haver-hi qualsevol nombre de túnels activats en qualsevol moment, i els que estan actius es poden tancar amb el botó Desconnectat de.

A la pàgina principal també hi ha el botó Edita les Opcions Globals PPP per editar els valors que s'apliquen a tots els túnels. Els més importants són aquells relacionats amb MPPE, un protocol de xifratge utilitzat pels servidors VPN de Microsoft per assegurar les connexions PPTP. No obstant, per tal que MPPE funcioni, cal suport tant al dimoni PPP com al nucli del sistema. Les versions de PPPd 2.4.2 en amunt suporten MPPE nativament, i també hi ha un pedaç per a versions més velles.